รัฐบาลเชิญชวนประชาชนผู้มีสิทธิเลือกตั้ง ออกไปใช้สิทธิเลือกตั้ง ส.ส. 14 พฤษภาคมนี้
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เชิญชวนผู้มีสิทธิเลือกตั้ง ออกไปใช้สิทธิเลือกตั้ง สมาชิกสภาผู้แทนราษฎร ในวันพรุ่งนี้ 14 พฤษภาคม 2566 เริ่มตั้งแต่เวลา 08.00 น.– 17.00 น. โดยก่อนออกไปใช้สิทธิ ขอให้ตรวจสอบสิทธิ สถานที่เลือกตั้ง รวมทั้งศึกษาข้อมูลของผู้สมัครรับเลือกตั้ง ข้อมูลพรรคการเมือง ที่คณะกรรมการเลือกตั้งได้ส่งเอกสารไปยังบ้านของผู้มีสิทธิเลือกตั้งก่อนหน้านี้แล้ว หรือสามารถศึกษาข้อมูลการเลือกตั้ง จากแอปพลิเคชันสมาร์ทโหวต ซึ่งการเลือกตั้งครั้งนี้มีส่วนสำคัญ โดยทางคณะกรรมการการเลือกตั้ง ตั้งเป้าจะมีประชาชนออกไปใช้สิทธิร้อยละ 80